Another anchoring controversy at Doordarshan, DD News |
दूरदर्शन एंकर विवाद 2.0: एक और एंकर की छुट्टी
By: admin	| Last Updated: Tuesday, 23 September 2014 6:25 AM
नई दिल्ली: अभी चीनी राष्ट्रपति के नाम के गलत उच्चारण पर दूरदर्शन के ट्रेनी एंकर की नौकरी जाने का मामला तूल पकड़े ही हुए है कि सरकारी टीवी चैनल को लेकर एक नया विवाद सामने आ गया है. चैनल से एक और एंकर की एंकरिंग से छुट्टी कर दी गई है.
नया विवाद जम्मू कश्मीर को लेकर है. अंग्रेजी अख़बार टाइम्स ऑफ इंडिया की ख़बर के मुताबिक विवाद ये है कि एंकर ने जम्मू कश्मीर के बारे में वही भाषा बोली जो वहां के अलगाववादी बोलते हैं. दूरदर्शन पर अनंतनाग को इस्लामाबाद और शंकराचार्य हिल्स को कोह ए सुलेमान बोला गया है.
बात सिर्फ इतनी सी नहीं है, दो दिन तक इससे संबंधित रिकॉर्डेड रिपोर्ट दूरदर्शन पर दिखाई जाती रही. सोशल मीडिया में इसकी चर्चा होने के बाद दूरदर्शन हरकत में आया और एंकर-रिपोर्टर को हटाकर दूसरे एसाइनमेंट पर लगाया गया.
पुराने विवाद में चीन राष्ट्रपति शी जिनपिंग के नाम का गलत उच्चाचरण कर शी (Xi) को इलेवन कहने को लेकर भी एक ट्रनी एंकर को हटाया जा चुका है.
Web Title: Another anchoring controversy at Doordarshan, DD News
और जाने: anchor anchoring Controversy DD News Doordarshan
First Published: Tuesday, 23 September 2014 6:25 AM